ELEMENTI OCJENJIVANJA

Nastavnog predmeta njemačkog jezika ( \_\_1\_\_ godina učenja)

U programu osnovne škole ( \_2\_\_. strani jezik)

Za \_\_4\_\_ godinu obrazovanja, napisan školske godine 2020./2021.

Nastavnica: Kristina Marušić

l. Broj sati : ukupno \_70\_\_\_

Broj učenika u skupini \_\_5\_\_.

2. Propisani sadržaji se mogu realizirati.

Organizacija nastave: frontalni ili individualni, rad u paru, rad u grupi

3. Posebne obveze nastavnika: Pravilnik o načinu praćenja i ocjenjivanja učenika

4. Obveze učenika: Obveze propisane Pravilnikom o Kućnom redu Škole

5. Elementi praćenja su:

5.1. Slušanje s razumijevanjem

5.2. Čitanje s razumijevanjem

5.3. Pisanje

5.4. Govorenje

6. Mjerila za elemente

6.1 Slušanje s razumijevanjem

ODLIČAN: Potpuno razumijevanje slušanog teksta. Potpuno točno razumijevanje postavljenih pitanja, koja su

vezana uz slušani tekst. Odlična sposobnost prevođenja u skladu s propisanim fondom riječi (vokabularom), koji je

sadržan u udžbeniku. U potpunosti razumije obraćanje nastavnika na stranom jeziku (davanje uputa, ad hoc -

pitanja).

VRLO DOBAR: Razumijevanje slušanog teksta skoro u potpunosti. Točno razumijevanje postavljenih pitanja i

odgovaranje na njih uz vrlo malu pomoć nastavnika. Dobra sposobnost prevođenja zadanog teksta u skladu s

fondom riječi, koji je sadržan u propisanom udžbeniku (75-84%). Potrebna je mala pomoć nastavnika.

DOBAR: Relativno dobro razumijevanje slušanog teksta. Relativno dobro razumijevanje postavljenih pitanja i

odgovaranje na njih uz pomoć nastavnika. Prevođenje teksta samo uz pomoć nastavnika, zbog nepotpunog

savladavanja propisanog fonda riječi.

DOVOLJAN: Slabo razumijevanje slušanog teksta. Slabo razumijevanje postavljenih pitanja i odgovaranje na njih

samo uz veću pomoć nastavnika. Slaba sposobnost prijevoda teksta zbog nesavladanog propisanog fonda riječi.

Učenik može dobiti ocjenu dovoljan, ako se uz izričito slabe sposobnosti maksimalno trudi zadovoljiti minimalni

dio gradiva.

NEDOVOLJAN: Loše razumijevanje slušanog teksta, te postavljenih pitanja. Učenik ne zna odgovoriti na

postavljena pitanja. Učenik ne zna prevesti tekst zbog nepoznavanja propisanog fonda riječi (ispod 40%). Učenik

dobiva nedovoljnu ocjenu, ako se ni malo ne trudi zadovoljiti minimalni dio propisanog gradiva.

6.2. Čitanje s razumijevanjem

ODLIČAN: U potpunosti razumije pročitani tekst, razumije postavljena pitanja, te s lakoćom odgovara na njih.

Potpuno točno prepoznavanje i primjenjivanje jezičnih zakonitosti, kao i razumijevanje njihove uporabe. Potpuno

pravilna uporaba gramatičkih struktura. Odlična sposobnost logičkog razmišljanja i povezivanja na području

gramatike. Samostalno i potpuno točno rješavanje zadanih zadataka vezanih uz tekst.

VRLO DOBAR: Učenik relativno dobro razumije pročitani tekst, razumije postavljena pitanja, te samostalno

pokušava naći odgovore na njih. Prepoznavanje i primjenjivanje gramatičkih i jezičnih zakonitosti skoro u

potpunosti, kao i razumijevanje njihove uporabe. Dobra sposobnost logičkog razmišljanja i povezivanja na

području gramatike. Pravilna uporaba gramatičkih struktura u pisanom obliku. Rješavanje zadanih gramatičkih

zadataka uz malu pomoć nastavnika.

DOBAR: Učenik dobro razumije tekst, ali je potrebna pomoć nastavnika. Učenik nije samostalan pri sastavljanju i

traženju odgovora na postavljena pitanja. Učenik ima dobru sposobnost prepoznavanja i primjenjivanja

gramatičkih struktura, kao i razumijevanje njihove uporabe. Relativno dobra i pravilna uporaba gramatičkih

struktura. Slabija sposobnost logičkog razmišljanja i povezivanja na području gramatike.

DOVOLJAN: Učenik slabo razumije pročitani tekst. Učeniku je potrebna pomoć kod razumijevanja postavljenih

pitanja, nije samostalan kod odgovaranja na njih. Slabo prepoznavanje i primjenjivanje gramatičkih zakonitosti,

kao i slabo razumijevanje njihove uporabe. Polovično rješavanje pisanih zadataka sa gramatičkim oblicima. Učenik

nema sposobnost logičkog razmišljanja i povezivanja, ali se trudi zadovoljiti minimalni dio propisanog gradiva.

NEDOVOLJAN: Učenik ne razumije pročitani tekst, ne razumije postavljena pitanja, te ne zna pronaći

odgovarajući odgovor na njih. Loše i nikakvo prepoznavanje i primjenjivanje gramatičkih i jezičnih zakonitosti,

kao i razumijevanje njihove uporabe. Učenik ne posjeduje sposobnost logičkog razmišljanja i povezivanja, niti se

trudi zadovoljiti minimalni dio propisanog gradiva. Rješavanje pismenih zadataka sa gramatičkim oblicima je

manje od 40%.

6.3. Pisanje

ODLIČAN: Potpuno pravilno i točno rješavanje pisanih vježbi i zadataka. Potpuno točno nadopunjavanje

nedovršenih rečenica. Redovito pisanje školskih diktata i sastavaka. Učenik nema pravopisnih grešaka ili je

postotak grešaka do 10%. Redovito pisanje domaćih sastavaka i uradaka. Ističe se samostalni rad na satu i kod

kuće. Učenik poznaje njemački pravopis skoro u potpunosti.

VRLO DOBAR: Rješavanje pisanih vježbi i zadataka skoro u potpunosti je točno. Pravilno nadopunjavanje

nedovršenih rečenica. Redovito pisanje školskih i domaćih uradaka i sastavaka. Zbroj grešaka u postotku ne prelazi

25%.

DOBAR: Relativno dobro pisano izražavanje. Relativno dobra sposobnost rješavanja pisanih vježbi i zadataka uz

pomoć nastavnika. Relativno pravilno i relativno točno nadopunjavanje nedovršenih rečenica. Neredovito pisanje

školskih i domaćih uradaka i sastavaka. Zbroj grešaka ne prelazi 40%. Učenik sveukupno postiže dobar uspjeh.

DOVOLJAN: Pisano izražavanje na nižoj razini. Slaba sposobnost rješavanja pisanih vježbi i zadataka. Polovično

nadopunjavanje nedovršenih rečenica. Neredovito pisanje školskih i domaćih uradaka i sastavaka. Zbroj grešaka ne

prelazi 50%. Učenik se donekle trudi zadovoljiti minimalni dio propisanog gradiva.

NEDOVOLJAN: Izrazito loše pisano izražavanje na njemačkom jeziku. Nepoznavanje osnovnih pravila pisanja.

Općenito vrlo slaba pismenost. Netočno napisano više od 50% riječi u diktatu i u sastavku. Nepisanje domaćeg

uratka. Učenik se ne trudi savladati minimalni dio propisanog gradiva.

6.3.1. Govorenje

ODLIČAN: U potpunosti pravilno savladavanje abecede njemačkog jezika i pravila fonetike. Potpuno pravilno

čitanje, što uključuje odličan izgovor i sluh, te smisao za intonaciju njemačke rečenice. Potpuno točno odgovaranje

na postavljena pitanja. Služi se bogatim jezičnim fondom da može jasno prepričati obrađeni tekst, opisivati stvari i

događaje i izražavati svoja stajališta. Odlična komunikacija. Može naglasiti, razlikovati i ukloniti nejasnoće.

Tečnost i lakoća izražavanja.

VRLO DOBAR: Pravilno čitanje, što uključuje dobar izgovor i sluh, te smisao za intonaciju njemačke rečenice.

Točno odgovaranje na postavljena pitanja uz vrlo malo usmjeravanje od strane nastavnika (upute na stranom

jeziku). Unatoč povremenim problemima s formulacijom, koji mogu rezultirati stankama i zastojima, može

uspješno održavati komunikaciju. Može razumljivo prenijeti ono što smatra važnim.

DOBAR: Učenikovo čitanje je sporo, s manjim ili većim stankama, ponavljanjima riječi. Zbog slabog poznavanja

pravila fonetike, potrebna je pomoć profesora pri izgovoru. Odgovaranje na postavljena pitanja prema shemi, a ne

prema logičkom razmišljanju (traženje odgovora na pojedinim rečenicama). Prepričavanje teksta i opisivanje stvari

samo uz pomoć profesora. Vrlo se jednostavno izražava ne koristeći nikakve fraze ili složene rečenice.

DOVOLJAN: Slaba sposobnost čitanja zbog nepoznavanja osnove fonetike. Odgovaranje na postavljena pitanja

samo uz pomoć nastavnika. Može se služiti vrlo kratkim, uglavnom naučenim izričajima uz mnogo zastajkivanja,

da bi pronašao izraze, kako bi sam sebe ispravio. Učenik pokazuje maksimalan trud u savladavanju minimalnog

dijela propisanog gradiva.

NEDOVOLJAN: Loša sposobnost čitanja zbog nepoznavanja pravila fonetike. Nesposobnost odgovaranja na

postavljena pitanja. Nesposobnost opisivanja u skladu s učenikovom dobi. Loša ili nikakva sposobnost

komuniciranja.

7. Oblici praćenja

a) pisano provjeravanje znanja jezičnih i gramatičkih zakonitosti planira se 4 puta tijekom školske godine;

b) provjeravanje sposobnosti pisanog izražavanja (diktati) planira se više puta tijekom školske godine

ocjena se dobiva prosjekom nekoliko (2 do 3) napisanih vježbi;

c) redovito pregledavanje i bilježenje školskog i domaćeg uratka;

d) vođenje evidencije o posjećenosti nastave stranog jezika;

e) usmeno provjeravanje – na svakom satu, a posebno nakon obrade pojedinih nastavnih jedinica tijekom školske

godine.